Foto’s: Minstens 4 geskiet in rooftog by Bedford-winkelsentrumWAARSKUWING: Die foto’s onderaan die berig kan sensitiewe lesers ontstel. Foto: Twitter Santi Steinmann, woordvoerder van Netcare911, het gesê drie mans en ŉ vrou is geskiet. “Die pasiënte word almal op die toneel behandel waarna hul na nabygeleë hospitale geneem sal word vir verdere behandeling.” Dit is in die stadium nog nie duidelik of dit rowers of inkopiegangers is wat geskiet is nie. Volgens berigte het gewapende mans die winkelsentrum binnegestorm en ŉ bank en nog ŉ winkel beroof voor hulle glo in die sentrum losgebrand het. Verskeie ambulanse is na die toneel ontbied. Sers. Mduduzi Nhlabathi, woordvoerder van die polisie, het aan Maroela Media gesê hy is tans op die toneel en sal binnekort meer inligting kan verskaf.